als_Latn dik_Latn sag_Latn
Obama nxit Iranin për nënshkrimin e marrëveshjes historike
20/03/2015
20/03/2015
“Ne kemi mundësinë më të mirë në dekada për të ndryshuar të ardhmen e marrëdhënieve midis dy vendeve tona”, tha kreu i Shtëpisë së Bardhë.
Gjashtë fuqitë botërore po negociojnë për arritjen e një marrëveshjeje që synon kufizimin e aktivitetit bërthamor të Iranit. Presidenti amerikan pranoi se ka ende pika ku palët kanë qëndrime të ndryshme, por negociatat janë shpresëdhënëse.
“Ky moment nuk mund të përsëritet sërish në një afat të shkurtër kohor. Unë mendoj se vendet tona kanë një mundësi historike për ta zgjidhur këtë çështje në paqe. Një mundësi që ne nuk duhet ta humbasim”, tha Obama, ndërsa shtoi që, në rast se udhëheqësit e Iranit do të bien dakord për një marrëveshje, atëherë vendi do të jetë në rrugën e prosperitetit. Në rast të kundërt, Obama tha se pritet izolimi i Iranit.
Pavarësisht dëshirës së Presidentit amerikan për arritjen e një marrëveshjeje me Iranin, duket se ai ka ende punë për të bindur Kongresin, pasi shumë ligjvënës janë kundër lehtësimit të sanksioneve për Iranin. Më parë gjatë këtij muaji, 47 senatorë republikanë paralajmëruan udhëheqësit e Iranit se çdo marrëveshje mbi programin bërthamor të Teheranit do të revokohej pas largimit nga detyra të Presidentit Obama. Ky veprim u dënua nga Shtëpia e Bardhë si një përpjekje për të minuar politikën e jashtme të Presidentit.
Të enjten, 360 anëtarë të Kongresit i dërguan një letër Obamës, duke i kujtuar atij se heqja e sanksioneve të përhershme të Shteteve të Bashkuara ndaj Iranit do të kërkojë legjislacion të ri nga Kongresi.
Sekretari amerikan i Shtetit, John Kerry dhe ministri i Jashtëm i Iranit u takuan të enjten për të katërtën ditë radhazi në Zvicër. Gjashtë fuqitë e mëdha; SHBA, Kina, Rusia, Britania, Gjermania dhe Franca mbështesin arritjen e një marrëveshjeje me Iranin më 31 mars.
/ Top Channel
LAJME TE NGJASHME
Tony Blair nuk do të jetë më i dërguari për Lindjen e Mesme; ish-kryeministri britanik jep dorëheqjen
Cameron prezanton programin, spikasin: ulja e taksave, aksioni ndaj emigracionit ilegal dhe referendumi për BE-në
VLERËSO KËTË LAJM
KRYESORET
SONDAZH
MË TË LEXUARAT
- Larje hesapesh në mes të Tiranës, 3 të vrarë me armë zjarri
- Vizita e Vuçiç, në fokusin e shtypit serb
- Rama: Me Athinën nuk negociojmë interesin kombëtar. Idrizi? Problem artificial
- Anulohet darka në nder të delegacionit serb në Durrës
- Konferenca e përbashkët Rama-Vuçiç
- Deklarata e Ramës për Athinën, reagon Ministria e Jashtme greke
- Në SHBA futbolli s’është aq popullor…as korrupsioni. Çfarë qëndron pas arrestimit të zyrtarëve të FIFA-s nga FBI?
- Vuçiç për televizionin serb: Vizita në Tiranë, pozitive
- Nishani-Vuçiç, në fokus “diplomat”, dialogu me Kosovën dhe paqja në rajon
- Basha pret Vuçiç: Së bashku të përqafojmë të ardhmen
KËMBIMI VALUTOR
TREGJE DHE BURSA
als_Latn unk unk als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn